TOP คว้ารางวัลชมเชย “องค์กรโปร่งใส” ครั้งที่ 11 ประจำปี 65
“ไทยออยล์” คว้ารางวัลชมเชยองค์กรโปร่งใส ครั้งที่ 11 ประจำปี 65 สะท้อนการบริหารจัดการธุรกิจที่ดำเนินกิจการด้วยความเป็นธรรม
“ไทยออยล์” คว้ารางวัลชมเชยองค์กรโปร่งใส ครั้งที่ 11 ประจำปี 65 สะท้อนการบริหารจัดการธุรกิจที่ดำเนินกิจการด้วยความเป็นธรรม
4 เม.ย. 2566

บริษัท ไทยออยล์ จำกัด (มหาชน) หรือ TOP ได้รับรางวัลชมเชยองค์กรโปร่งใส จากการประกาศรางวัลองค์กรโปร่งใส ครั้งที่ 11 (NACC Integrity Awards) ประจำปี 2565
โดยรางวัลดังกล่าวเป็นหนึ่งในโครงการมอบรางวัลที่สำนักงานคณะกรรมการป้องกันและปราบปรามการทุจริตแห่งชาติ  (ป.ป.ช.)  ดำเนินการภายใต้การขับเคลื่อนยุทธศาสตร์ชาติ ว่าด้วยการป้องกันและปราบปรามการทุจริตเพื่อส่งเสริมหลักธรรมาภิบาลภายในองค์กร ที่เปิดโอกาสให้หน่วยงานรัฐ รัฐวิสาหกิจ และองค์กรธุรกิจเอกชน ส่งข้อมูลเข้ารับการพิจารณา เพื่อยกย่องเชิดชูหน่วยงานที่มีความพยายามสร้างความโปร่งใสให้เกิดขึ้นในสังคมไทยผ่านการดำเนินงานของตนเอง ซึ่งสะท้อนให้เห็นถึงการบริหารจัดการธุรกิจของไทยออยล์ที่ดำเนินกิจการด้วยความเป็นธรรม สุจริต โปร่งใส ตรวจสอบได้ และสอดคล้องกับหลักการกำกับดูแลกิจการที่ดีตามมาตรฐานสากล